KATMATA PALGEGA
Tere tulmast vaatama saadet "Katmata palgega".
Meil on käsil 12-osaline sari Pühas Vaimus nägemise kohta
ja täna oleme jõudnud 6-osani,
rääkides unenägudest ja jätkuvalt ka Jumala pildikeelest.
Oleme rääkinud vaimsete aistingute tärkamisest
ja Jumala hääle äratundmisest.
Rääkinud kahest prohvetlikust ametist: prohvetist ja nägijast.
Oleme rääkinud mõtteisse tõusvatest piltidest, panoraampiltidest
ja nende tähendustest.
Järgmisel korral jätkame häälpiltidega, inglite ilmumisega,
avatud taeva ja hämmingus olemisega, kas olin taevas või maa peal?
Nii et palju head on veel ootel. Kuid täna räägime unenägudest.
Kui oled näinud unenäo v. nägemuse, mida ehk kõige paremini ei mõista,
aga sooviksid küsida nõu nende kohta,
siis nii praegu kui ka saate lõpus ilmub ekraanile E-maili aadress,
kuhu saad saata oma küsimused ja me võime jätkata oma vestlusi
nendel teemadel juba isiklikul tasandil.
Kuid alustuseks tahan lugeda Apostlite teod 2:17-22
Ja viimseil päevil sünnib, ütleb Jumal,
et ma valan oma Vaimust välja kõigi inimeste peale
ja teie pojad ja teie tütred ennustavad ja teie noored näevad nägemusi
ja teie vanad näevad unenägusid,
ning oma teenrite ja teenijate peale ma valan neil päevil välja oma Vaimust
ja nad ennustavad,
ning ma annan märke ülal taevas ja tunnustähti all maa peal:
verd ja tuld ja suitsusambaid.
Päike muutub pimedaks ja kuu vereks,
enne kui tuleb Issanda päev, suur ja ülev.
Ja sünnib, et igaüks, kes hüüab appi Issanda nime, päästetakse.”
Ehk siis - on olemas nii nägemusi, prohveteeringuid kui unenägusid.
Seal öeldi, et teie vanad uinuvad unenägusid nähes.
Samas usun, et Jumal räägib unenägude kaudu
nii noortele kui vanadele.
Vaatame Iiobi 33:14-15
"Sest Jumal kõneleb ühel ja teisel viisil, aga seda ei märgata.
Unenäos, öises nägemuses, kui sügav uni inimest valdab,
voodis suikudes..." Seal Jumal avab nende silmad nägema.
Kui tore, et võime olla valvel
kuulmaks Jumala häält või nägemaks pilte Ta käest,
aga samas võime ka unenägude kaudu saada Jumala erilisi juhiseid.
See on nii lahe!
Võime näha und omaenda eluolukordadest,
meid ümbritsevast vaimsest olukorrast või rahvast...
Mida iganes Jumala tahab öelda.
Usun, et u.95% meie unedest on esmalt see,
mille kaudu Jumal tahab kõnelda isiklikult sulle ja mulle.
Ja ülejäänud 5% on siis sellised prohvetlikud unenäod,
mis puudutuvad maid ja rahvaid.
Jumal saadab meile erinevaid unenägusid,
kuid inimeste jutu põhjal on üks sagedamini esinevaid unenägusid
nn. andeksandmist toovad unenäod.
Vahel on inimeste vahel teatud pingeid
ja kui sa siis mõnda sellist unes näed, pole just kõige parem tunne.
Kuid nähes unes Jumala seisukohta ja arvamust selle inimese suhtes,
toob see kui Jumala ligiolu ja andestava vaimu su südamesse.
Nii et kui järgmine kord seda inimest kohtad -
mis enne oli nii hullult raske su jaoks -
ei mäleta sa enam mingit halba, oled kõik unustanud
ja ehk isegi kallistad teda, küsides: "Kuidas läheb, sõber?"
Seda seetõttu, et Jumal teeb me vaimus midagi.
Samuti on olemas teenistusse kutsuvad unenäod.
Inimesed näevad unes, kuidas nad kuulutavad evangeeliumit,
kuidas haiged saavad terveks või kuidas nad lohutavad neid.
On ka suunavaid unenägusid.
Jumal tahab korrigeerida ja puhastada meid
ning suunata meeleparandusele läbi unede.
Loovust andvad unenäod.
Olen kuulnud inimestest, kes on näinud unes mingit leiutist või uut asja
ja ärgates mõelnud: on see võimalik?
Ja siis on korraga märganud,
et Jumala tarkus ja loovus on lisandunud nende ellu
tänu sellele, et Jumal sekkus öisel ajal nende ellu.
Seetõttu peaks kõik unenäod ja nägemused alati üles kirjutama.
Võib-olla sul on olemas mõni vihik või päevik,
kuhu kirjutad üles kõik Jumala poolt räägitu.
Või mis unenägu oled näinud.
Hiljem on tõeliselt huvitav näha, kuidas Jumal on sind julgustanud,
mis on toimunud ja kuidas oled ise mõnda unenägu tõlgitsenud.
Siinkohal paar Piibli näidet unenägude nägijate kohta.
Esiteks Jaakobi ja Rebeka poeg Joosep.
Me teame, et Joosep nägi palju unenägusid.
1Moosese 37:5
"Kord nägi Joosep unenäo ja jutustas selle oma vendadele..."
Joosep nägi palju unenägusid, jagades neid siiralt teistegagi.
Sellest, mis edasi sai, me juba teame.
Samas aga oli veel teinegi Joosep, kes nägi unes inglit,
kes julgustas teda abielluma Maarjaga.
Jumal ilmus Joosepile unes mitmeid kordi.
Ka siis, kui oli vaja põgeneda kurja kuninga eest
nägi Joosep unenäo, kus ingel andis juhiseid tegutsemiseks.
Ka siis, kui oli vaja tagasi tulla, nägi Joosep taas juhendavat und.
On palju unenägusid ja nende selgitusi - Taanieli raamatus jms.
Jumal kõnetab meid unenägude kaudu.
Kohtumõistjate 7:13-16 on huvitav lõik Giideonist.
Ja kui Gideon tuli, vaata, siis jutustas üks mees teisele unenägu ja ütles:
Vaata, ma nägin und ja ennäe, üks odraleivakook veeres midjanlaste leeri,
jõudis telgini ja tõukas seda, nõnda et see langes maha
ja pööras alumise poole peale; ja telk jäigi lamama.”
Ja teine vastas ning ütles:
See pole midagi muud kui Iisraeli mehe, Joase poja Gideoni mõõk.
Jumal on andnud tema kätte midjanlased ja kogu leeri.”
Kui Gideon oli kuulnud unenäo jutustust ja selle seletust,
siis ta kummardas ja läks tagasi Iisraeli leeri ning ütles:
Tõuske, sest Issand on andnud Midjani leeri teie kätte!”
Ja ta jaotas need kolmsada meest kolmeks salgaks,
andis neile kõigile kätte sarvpasunad ja tühjad kruusid
ning tõrvikud kruuside jaoks."
Me kõik teame, mis juhtus, kui Giideon liikuma hakkas.
Nii et oli unenägu, oli selgitus ja sellele järgnesid võimsad ajad.
Mõeldes unenägude, nägemuste või piltide peale,
peame mõtlema näiteks värvide peale, sest neil on oma sümboolne tähendus.
Mõtlema numbrite peale, sest neilgi on tähendus.
Näed sa liiklusvahendeid? Rattaid, vankreid, autosid...
Need kõik räägivad teenimistööst.
Mis seisus nad olid? Kui kiirelt liikusid? Kes peal olid?
Suured liiklusvahendid - rongid, bussid, laevad, lennukid
räägivad meile kogudusest ja kristlikust osadusest.
Kui näed unes maja, siis see viitab kogudusele, perele
või su oma Püha Vaimu templile.
Pööning viitab asjadele, mis on unustatud ja ootavad oma aega.
Kelder jälle viitab alustaladele; millele miski on rajatud.
Kui hiilid ja piilud keldris ringi, siis see pole hea.
Kui aga kohtad seal putukaid, siis see on hea,
sest see näitab, et sinus elav vaim on suurem kui see, mis on maailmas
ja sul on meelvald vaenlase väe üle.
Saad kasutada Jumala meelevalda.
Kui näed ülespoole suunduvaid treppe või lifti,
siis üks kiire muutus on tulemas su ellu.
Sa tead, et Jumal on toomas kiireid muutusi, mis viivad paremuse poole.
Rääkimata Piiblist leiduvatest sümbolitest nagu:
teenimine, prohvetlikus, vaimumõõk, Jumala Sõna, meelevald jne.jne.
Jumal tahab avardada meie arusaamist
ja näidata meile asju nii nagu Tema neid näeb.
Kui hakkame paluma selgitust mõne nägemuse või unenäo kohta,
siis mõtle läbi: mis värvi see oli? Kuidas see tundus? Kuidas lõhnas?
Kuidas välja nägi? Kuidas kuuldus? Nii et kõik need tundemeeled.
Kui näed vaid ühte pilti või unenäo osa
ja küsid, mis värvi see on?, mis tunne sellega kaasneb?,
siis Püha Vaim võib sel hetkel
laiendada seda pilti ja Temalt saadavat infot veelgi.
Need kõik on vaid osake Jumala pildikeelest ja unenägude maailmast.
Kuid palugem omale unenägusid ja nägemusi; pilte ja panoraampilte
kõige selle kohta, mida Jumal tahab teha.
Laskem Jumalal arendada oma loomulikku nägemisvõimet,
viies selle sügavamale vaimumaailma, et näeksime kaugemale loomulikust
ja mõistaksime, mis toimub vaimumaailmas.
Kuid nüüd kiitkem Jeesust.
Näita mulle taevast ala
lase osa saada Sinu aust
vii mind oma ligiollu kõige pühamasse paika
tahan olla vaid Sinu lähedal
Igatsen Su järgi, igatsen Su järgi
ise üha enam vaiksemaks jäädes
Näita mulle osakest taevast
lase osa saada Sinu aust
vii mind oma ligiollu kõige pühamasse paika
tahan olla vaid Sinu lähedal
Sind ma teenin, Sind ma teenin
ise üha enam vaiksemaks jäädes
Sind ma teenin, Sind ma teenin
ise üha enam vaiksemaks jäädes.
Siin Su ees olles
tahan olla Su lähedal ja hingata Su ligiolus
Sind armastan ja igatsen
Siin Su ees olles
tahan olla Su lähedal ja hingata Su ligiolus
Sind armastan ja igatsen
Sind igatsen, Sind igatsen
ise üha enam vaikseks jäädes
Ilmuta mulle osakest taevast, lase osa saada Sinu aust
Vii mind oma ligiollu kõige pühamasse paika,
tahan vaid olla Su lähedal
Sind igatsen, Sind igatsen
ise üha enam vaikseks jäädes
Sind teenin, Sind teenin
ise üha enam vaikseks jäädes
Veelgi lähemale Sulle, veelgi lähemale Sulle
veelgi lähemale Sulle, Jeesus
Veelgi lähemale Sulle, veelgi lähemale Sulle
veelgi lähemale Sulle Jeesus
Veel lähemale Sulle, veel lähemale Sulle
veel lähemale Sulle Jeesus
Iga oma sõnaga ülistan Sind
iga oma sõnaga ülistan Sind
Veelgi lähemale Sulle, veelgi lähemale Sulle
veelgi lähemale Sulle Jeesus
Iga oma sõnaga ülistan Sind
Nii nagu Ristija Johannes tuli Eelija vaimus,
et valmistada teed Jeesusele,
nõnda valmistab ka tänapäeva sugupõlv prohvetlikus meeles teed
Joel 2 prohveteeringute täielikule täitumisele
ehk Jumala Vaim saab voolama kõigi rahvaste üle.
Nägin üht pilti kui mäestikust, mis moodustas omaette mäekuru.
Mägede tipus istus aga suurel hulgal ootevalmis kotkaid.
Ja siis tuli Jumala tuul ning puhus üle kõigi mäetippude
ja kotkad said sellest tuule tiibadesse.
Nad sirutasid oma tiivad välja ning tõusid lendu.
Neid tõusis üha enam ja enam taevalaotusesse
ja mida enam neid oli ja mida kõrgemale nad taeva alla tõusid,
siis kogu nende olemus muutus.
Tiivad muutusid kuldseteks ja kogu nende sulestik muutus kuldseks.
Mulle ütleb see seda, et Jumal on üles tõstmas
nii nägijaid kui prohvetlikke inimesi,
kes sirutavad oma tiivad välja, avavad oma südamed
ja lasevad Pühal Vaimul tõsta neid nägema, kogema ja rääkima asju.
Kogen, et paljud saavad tõusma ja tulema kokku,
sest neid kotkaid oli seal nii palju.
Jumal ütleb: tule lähemale mulle!
Kui me ülistame ja vaatame Teda, siis me muutume Tema ligiolus,
kandes edasi Tema au ja muutudes Tema sarnaseks.
Need kotkad võisid näha ükskõik, kuhu. Seal polnud piire.
Nad võisid näha mõnda teist maad või teistpool maakera;
näha erinevaid olukordi ja kõike, mida Jumal tahtis neile näidata.
Seda kõike nähes vabanes neist ka koheselt elumuutev vägi.
Kui nad rääkisid, kuulutasid ja olid Jumalaga ühel meelel.
Viibides Jumala ligiolus
lisandub su prohvetlikele sõnadele elumuutvat väge.
Iga sõna, mis lähtub Jumala suust, muudab inimesi.
Ma nägin, kuidas need kotkad lendasid ümber maailma.
Ja mida enam neid juurde tuli,
seda suuremad inimeste massid ajasid end kui jalule
ja kinnitasid oma pilgu taevale.
See räägib päästest ja ärkamisest.
Sellest, et Jumala Vaim voolab kõigi rahvaste üle.
Ja kes iganes hüüab appi Jeesuse nime, saab päästetud.
Oleme sisenemas väga huvitavasse aega.
Kotkad on tõusmas; prohvetlik vaim on tõusmas
samal moel nagu Ristija Johannese päevil Eelija vaimus.
Meile on öeldud, et meie potentsiaal on oluliselt suurem kui Johannesel.
See on kirjas Matteuse 11-ptk.
Samuti nägin ühe pildi haavast.
Hetk tagasi lendasime ümber maailma,
kuid Jumal paneb tähele ka üksikindiviide.
Kui sul on lõikehaav, mis ei taha kuidagi paraneda;
või sul on mingid õmblused, mis ei taha paraneda,
siis pane oma käsi nende haavade kohale ja ütle:
Jeesuse vermete läbi see haav paraneb üleloomulikult ruttu.
Sest sinu sees on ülestõusmise vägi ja see toimib just praegu.
Me Jumal on lepingu Jumal ja Ta peab oma lepingut,
kui oleme ühel meelel Temaga.
Ehk siis - Jeesuse vermete läbi see haav paraneb täielikult!
Tänu Sulle, Isa, kõige eest, mida teed.
Tänu Sulle, Isa. Kiitkem veel üheskoos Jeesust.
Kogu vägi, hiilgus ja au kuuluvad vaid Sulle, Jeesus
Tänu kõige eest, mida teed tänu kõige eest, mida teed
Tänu kõige eest, mida teed Jeesus
Kogu vägi, hiilgus ja au kuuluvad vaid Sulle
Tõlge: Anne-Ly Raukas